**Түркістан облыстық Қоғамдық кеңесінің жиырмасыншы отырысының**

**Хаттамасы**

Түркістан қаласы 29.05.2023 жыл

Сағ. 15.00

Кеңес мәжілісіне төрағалық етуші – Қоғамдық кеңестің төрағасы Б.Жылқышиев.

**Қатысқандар:** – Түркістан облысы Қоғамдық кеңесінің 29 мүшесінен 4 мүшесі белгілі себептермен қатыспады олар: А.Ерахан - санаторийда, А.Балажан – Астана қ , Т.Бегімов - науқас, Т.Бүрлібаев – Германияда іс-сапарда.

**Шақырылғандар:** - Қоғамдық кеңестің отырысының күн тәртібіндегі мәселелерге байланысты тиісті басқарма, мекеме басшылары: -

1. **Көшеров Нүралхан Оралбайұлы** – Түркістан облысы әкімінің орынбасары;
2. **Тасыбаев Абдрахман Батырбекұлы -** Түркістан облысы қаржы және мемлекеттік активтер басқармасының басшысы;
3. **Елібаев Қайрат Оңдасынұлы -** Түркістан облысы мемлекеттік сатып алу басқармасының басшысы;
4. **Жүнісов Ержан Әліұлы -** Қазақстан Республикасы Сыбайлас жемқорлыққа қарсы іс-қимыл Агенттігінің Түркістан облысы бойынша департаментінің Превенция басқармасының басшысы;
5. **Полатов Ғалым Дүйсенбекұлы -** Түркістан облысы әкімі аппаратының әскери қауіпсіздік, қорғаныс және жұмылдыру дайындығы мәселелері жөніндегіоблыс әкімінің көмекшісі - бөлім басшысы.

**Б.Жылқышиев:** Құрметті Қоғамдық кеңес мүшелері!КҮН ТӘРТІБІНЕ 7 мәселе енгізіліп отыр, олар:

1. 2022 жылғы облыстық бюджеттің атқарылуы жөнінде жылдық есеп туралы.

2. «Сыбайлас жемқорлыққа қарсы іс-қимылды жүзеге асыру бойынша мемлекеттік сатып алу саласындағы мемлекеттік саясатты іске асыру туралы» мемлекеттік сатып алу басқармасының есебі.

3. Облыс әкімдігінің кейбір қаулылардың күші жойылды деп тану туралы

4. «Мемлекеттік мекеме құру туралы» Түркістан облысы әкімдігінің қаулы жобасы.

5. «2023-2024 оқу жылына техникалық және кәсіптік, орта білімнен кейінгі білімі бар кадрларды даярлауға арналған мемлекеттік білім беру тапсырысын бекіту туралы» Түркістан облысы әкімдігінің қаулы жобасы.

6. Түркістан облысы әкімдігінің 2019 жылғы 27 қарашадағы № 264 «Түркістан облысы бойынша кен іздеушілікке арналған аумақтарды айқындау туралы» қаулысына өзгеріс енгізу туралы» Түркістан облысы әкімдігінің қаулы жобасы.

7. «Түркістан облысы әкімдігінің 2022 жылғы 7 ақпандағы № 20 «Түркістан облысы аумағында бұқаралық ақпарат құралдарында мемлекеттік ақпараттық саясатты жүргізу үшін сатып алынатын көрсетілетін қызметтердің құнын айқындау әдістемесін бекіту туралы» Түркістан облысы әкімдігінің қаулы жобасы.

Сөйлейтіндер бар ма? Жоқ.

Сұрақтар, ұсыныстар болмаса Қоғамдық кеңес мүшелерінің дауыс беруін сұрады.

Кім қарсы? Жоқ

Кім қалыс? Жоқ

Күн тәртібі бір ауыздан қабылданды.

**1. Күн тәртібіндегі бірінші мәселе** 2022 жылғы облыстық бюджеттің атқарылуы жөнінде жылдық есеп туралы.

Сөз облыстық қаржы және мемлекеттік активтер басқармасының басшысы **Абдрахман Батырбекұлы Тасыбаевқа** берілді. *(Баяндама қосымша тіркеледі).*

**Б.Жылқышиев** – Сұрақтарды баяндамалар тыңдалып болған соң қоюды ұсынамын.

Сөз Қоғамдық кеңесінің бюджет және экономикалық дамуы жөнінде комиссиясы төрағасы **Болат Сәулеұлы Жақыповқа** берілді. *(Баяндама қосымша тіркеледі).*

Баяндамалар аяқталды, сұрақтар бола ма?

**А.Тастыбаев** - Болат Сәулеұлының біздің басқармаға қойған бірқатар сұрақтарына жауап беріп өтейін. Білім саласы бойынша бала санына қарай бюджет бекітіліп қаржыландырады.

Облыстық адами әлеуетті дамыту басқармасында арнайы комиссия құрылған. Бұл комиссия қала, аудандарды аралап мемлекеттік және жекеменшік балабақшаларға, мектептерге қанша бала баратынының санына сәйкестігін анықтап, талдау жасайды. Бюджет қалыптастыру бағыты 152 бөлшектелмес орынға қарастырылған болатын. Осы комиссияның талдау жасаған анықтамасына сәйкес нақты бала саны 7240 балаға азайып отыр, қаржы үнемделіп отыр. Үнемделген қаржы әкімнің тапсырмасы бойынша тек білім саласына жұмсалады.

Облыстық цифрландыру, мемлекеттік қызмет көрсету және архивтер басқармасының құжат айналымына байланысты пайдаланатын бағдарламалар бойынша заң бұзушылық мәселелер орын алған. «Тенгри» атты бағдарлама қойылып, кезек-кезек ауысып отырған. Қазір бағдарлама қойылып, сол бойынша жұмыс жасалып жатыр.

Созақ ауданындағы «Ұланбек-Созақ-Екпінді» жол мәселесі бойынша мердігер тарапынан жұмыс атқарылмай келісім шарт бұзылған. Келісім шарт қайта жасалды, жақын арада жол пайдалануға берілетін болады.

**Б.Рысбеков –** Қоғамдық кеңестің өткен отырысында мектепте асханасы бар балаларға ыстық тамақ беріледі, ал асханасы жоқ мектептің балаларына ыстық тамақ берілмейді деді. Ыстық тамақпен балалар 100% қамтылу керек, осы мәселені жаңа оқу жылы басталмай қалай шешеміз?

**Д.Болатханұлы** – Қазір реттеп жатқанымыз балаларға ыстық тамаққа берілетін қаржыны «монетизация» жасау, яғни асхананы жүргізетін кәсіпкерлерге емес балалардың ата-анасына беру. Бұл тәжірибе бізде бар, өткен оқу жылында біз мектеп формасын сатып алып берген жоқпыз, мектеп формасының ақшасын ата-анасына бердік. Ешкімде реніш болған жоқ, өздері балаларына сай формасын сатып алды. Облыстың шалғай елді мекендерінде орналасқан 41 мектепте асхана жоқ. 1-4 сынып оқушылары түгел ыстық тамақпен қамтылу керек, сондықтан біз «монетизация» ретінде ата-аналарының шотына тиісті қаржыны аударамыз. Ата-ана өздері сол қаржы есебінен балаларына тамақ тауып береді, ал біз сол балалар отырып тамақтануына жағдай жасаймыз.

**Е.Байзақов** - Халық арасында «Сергек» айыппұлдан түсіп жатқан қаржы бюджетке құйылмайды деген әңгімелер жүріп жатыр. Сол қаржы қалай бөлініп жатыр?

**А.Тастыбаев –** Былтыр жалпы айыппұлдан түскен қаржы **8 млрд.** тенгені құрады. Біз сол «Сергекті» орналастырылған фирмалармен келісім шарт жасаймыз. Олардың пайызға шаққанда алатын үлесі 9 жылда **5 млрд.** тенгені құраса, бір жылда бюджетке түсетін қаржы есебі **8 млрд.** тенгені құрайды. Бұл қаржы автоматты түрде бюджетке түседі.

**Б.Жылқышиев** - сұрақтар болмаса 2022 жылғы облыстық бюджеттің атқарылуы туралы есебін назарға алуды ұсынды.

Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

Кім қарсы? Жоқ

Кім қалыс қалды? Жоқ

Қабылданды.

**Түркістан облыстық Қоғамдық кеңесі ШЕШІМ ЕТТІ:**

2022 жылғы облыстық бюджеттің атқарылуы туралы есебі назарға алынсын.

**2. Күн тәртібіндегі екінші мәселе «**Сыбайлас жемқорлыққа қарсы іс-қимылды жүзеге асыру бойынша мемлекеттік сатып алу саласындағы мемлекеттік саясатты іске асыру туралы» мемлекеттік сатып алу басқармасының есебі.

Сөз облыстық мемлекеттік сатып алу басқармасының басшысы **Қайрат Оңдасынұлы Елібаевқа** берілді.  *( Баяндама қосымша тіркеледі).*

**Б.Жылқышиев** – Сұрақтарды баяндамалар тыңдалып болған соң қоюды ұсынды.

Сөз Қазақстан Республикасы Сыбайлас жемқорлыққа қарсы іс-қимыл Агенттігінің Түркістан облысы бойынша департаментінің Превенция басқармасының басшысы **Ержан Әліұлы Жүнісовқа** берілді. . *(Баяндама қосымша тіркеледі).*

Сөз Қоғамдық кеңесінің сыбайлас жемқорлық көрінісіне қарсы іс-қимыл мәселелері жөніндегі комиссиясы төрағасы **Уалихан Анарбайұлы Қайназаровқа** берілді. *(Баяндама қосымша тіркеледі).*

Баяндамалар аяқталды, сұрақтар бола ма?

**Қ.Керімбеков** – Дін басқармасында мемлекеттік әлеуметтік сатып алу бағдарламасы бар (соцзаказ), осы тапсырыс Дін басқармасында жүз пайыз «бір қөзден» өтеді, ал негізінде конкурспен өту керек. Бұл қаржы форумдарға, семинарларға жұмсалады, ал басқармадағылар бұл тірлігін «Терроризммен күрес» атты 39 бабын қолданып, осы бабқа сүйендіреді. Қоғамдық ұйымда терроризмге қарсы күреске деген конкурс арқылы қаржы алу құқығы берілмеген, бұл жерде 100-120 млн тенгеге заң бұзушылық байқалып отыр. Осы мәселеге көңіл бөлсеңіздер.

**Қ.Елібаев** - 2021 жылы «бір көзден» 281 млн. тенгеге өткен, осы соманың 85% білім саласындағы балабақшаға берілетін қаржы, яғни балабақшаға «бір көзден» төленетін ақша. Сіз айтып отырған «бір көз» соцзаказбен кетеді, мемлекеттік жоспарға кіргізілмейді, өзінің арнайы шарттары бар. Дін басқармасына қарасты мәселені назарға аламыз.

**Ғ.Елшібай** - «Ерекше тәртіп» деген ұғымды түсіндіріп айтып беріңізші және қоғамдық пікірді қаншалықты назарға аласыздар?

**Қ.Елібаев** - «Ерекше тәртіп» дегеніміз тек қана қызметтік бабына пайдалану үшін арналған арнайы конкурстар, оның өзінің арнайы өкімет тарапынан қаулысы бар. Егерде осы қаулыда көрсетілген параметрлеріне сәйкес келсе конкурс жарияланады. Облыс әкімінің тапсырмасына сәйкес «ерекше тәртіппен» өткізілетін конкурстар біздің басқармаға тапсырылған. Тапсырушы бұйрықпен гриф «ДСП» құпиясы мен тапсырысын бізге береді. Біз мемелекеттік сатып алу порталына жариялаймыз, бірақ құжаттар порталға жарияланбайды. Өтінім білдірген компанияларға қағаз жүзінде таратып береміз. Қатысу жөнінде құжаттарды почта арқылы жібереді, біз қарап, талдау жасап, шешім шығарамыз.

Өткен жылы 2 млн-ға заңбұзушылык (айыппұл) болған, биыл бірде-бір айппұл жоқ. Барлық БАҚтарға ашық жария етіп, оған мониторинг жасап отырамыз, кімде қандай пікір, ұсыныстар болса тыңдауға дайынбыз.

**Ж.Әзіретбергенұлы** - Қазақстан елінде сыбайлас жемқорлық жүз пайыз жойылды деп қашан айта аламыз?

Облыс «Ақсақалдар алқасында» 753 мүше бар, кездесуімізде әңгіме болады осы Сыбайлас жемқорлыққа қарсы іс-қимыл Агенттігіне айына мынанша заң бұзған адамдарды анықтаңдар деп тапсырма беріледі ма, жоқ әлде іздеп жүріп таба ма? Мен бұны неге айтып отырмын, себебі сіздердің қармақтарыңызға адал, ешқандай заң бұзбаған адамдар түсіп қалады. Осыны қалай түсіндіресіз?

**Қ.Елібаев** - Мемлекеттік сатып алу саласында сыбайлас жемқорлықты болдырмау үшін конкурстар толығымен электрондық форматқа көшу керек.

**Е.Жүнісов** - Сыбайласқа қарсы іс-қимыл Агенттігі алдына ешқандай міндет қойып отырған жоқ (мынанша ұстау керек, немесе мынаншасын қамау керек деген). Біздің мақсатымыз қоғамда болып жатқан заңбұзушылықтың себептерін анықтау, қылмыстың алдын алу, болдырмау, жою, сыбайластыққа апаратын жолдарын кесу. Осы бағытта жұмыс жасап жатырмыз.

**К.Қадырбеков –** 2022 жылыҚоғамдық кеңес мүшелерінен бір өкілді мемлекеттік сатып алу комиссия құрамына енгізу туралы сұраныс хат жібергенсіздер, біз жібердік, алайда осы уақытқа дейін бірде-бір комиссия отырысына шақырылмаған. Себебі неде?

**Қ.Елібаев** – Бұл қызметке келгеніме 5 ай болды, алдағы уақытта біздің тарапымыздан жіберілген кемшіліктерді жоюға дайынбын, бұл мәселе оңынан шешіледі.

**Б.Жылқышиев** - сұрақтар болмаса, сыбайлас жемқорлыққа қарсы іс-қимылды жүзеге асыру бойынша мемлекеттік сатып алу саласындағы мемлекеттік саясатты іске асыру жөнінде мемлекеттік сатып алу басқармасының есебіне Қоғамдық кеңестің ұсынымдарын ескере отырып, назарға алуды ұсынды.

Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

Кім қарсы? Жоқ

Кім қалыс қалды? Жоқ

Қабылданды.

**Түркістан облыстық Қоғамдық кеңесі ШЕШІМ ЕТТІ:**

Сыбайлас жемқорлыққа қарсы іс-қимылды жүзеге асыру бойынша мемлекеттік сатып алу саласындағы мемлекеттік саясатты іске асыру жөнінде мемлекеттік сатып алу басқармасының себіне Қоғамдық кеңестің ұсынымдарын ескере отырып, назарға алынсын.

**3. Күн тәртібіндегі үшінші мәселе**  «Облыс әкімдігінің кейбір қаулылардың күші жойылды деп тану туралы» Түркістан облысы әкімдігінің қаулы жобасы.

Сөз облыстық мемлекеттік сатып алу басқармасының басшысы **Қайрат Оңдасынұлы Елібаевқа**  берілді. *(Баяндама қосымша тіркеледі).*

Баяндама аяқталды **Қайрат Оңдасынұлына** сұрақтар бар ма?

Сұрақтар болмаса «Облыс әкімдігінің кейбір қаулылардың күші жойылды деп тану туралы» Түркістан облысы әкімдігінің қаулы жобасына келісім беруді ұсынды.

Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

Кім қарсы? Жоқ

Кім қалыс қалды? Жоқ

Қабылданды.

**Түркістан облыстық Қоғамдық кеңесі ШЕШІМ ЕТТІ:**

«Облыс әкімдігінің кейбір қаулылардың күші жойылды деп тану туралы» Түркістан облысы әкімдігінің қаулы жобасына келісім берілсін.

**4. Күн тәртібіндегі төртінші мәселе** «Мемлекеттік мекеме құру туралы» Түркістан облысы әкімдігінің қаулы жобасы.

Сөзәскери қауіпсіздік, қорғаныс және жұмылдыру дайындығы мәселелері жөніндегіоблыс әкімінің көмекшісі - бөлім басшысы **Ғалым Дүйсенбекұлы Полатовқа** берілді. *(Баяндама қосымша тіркеледі)*

Баяндама аяқталды **Ғалым Дүйсенбекұлына** сұрақтар бола ма?

Сұрақтар болмаса «Мемлекеттік мекеме құру туралы» Түркістан облысы әкімдігінің қаулы жобасына келісім беруді ұсынамын.

Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұраймын.

Кім қарсы? Жоқ

Кім қалыс қалды? Жоқ

Қабылданды.

**Түркістан облыстық Қоғамдық кеңесі ШЕШІМ ЕТТІ:**

«Мемлекеттік мекеме құру туралы» Түркістан облысы әкімдігінің қаулы жобасына келісім берілсін.

**5. Күн тәртібіндегі бесінші мәселе** «2023-2024 оқу жылына техникалық және кәсіптік, орта білімнен кейінгі білімі бар кадрларды даярлауға арналған мемлекеттік білім беру тапсырысын бекіту туралы» Түркістан облысы әкімдігінің қаулы жобасы.

Сөз облыстық адами әлеуетті дамыту басқармасының басшысы **Дінислам Болатханұлына** берілді. *(Баяндама қосымша тіркеледі)*

Баяндама аяқталдыДінислам Болатханұлына сұрақтар бола ма?

Сұрақтар болмаса «2023-2024 оқу жылына техникалық және кәсіптік, орта білімнен кейінгі білімі бар кадрларды даярлауға арналған мемлекеттік білім беру тапсырысын бекіту туралы» Түркістан облысы әкімдігінің қаулы жобасына келісім беруді ұсынды.

Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

Кім қарсы? Жоқ

Кім қалыс қалды? Жоқ

Қабылданды.

**Түркістан облыстық Қоғамдық кеңесі ШЕШІМ ЕТТІ:**

«2023-2024 оқу жылына техникалық және кәсіптік, орта білімнен кейінгі білімі бар кадрларды даярлауға арналған мемлекеттік білім беру тапсырысын бекіту туралы» Түркістан облысы әкімдігінің қаулы жобасына келісім берілсін.

**6.** **Күн тәртібіндегі алтыншы мәселе** Түркістан облысы әкімдігінің 2019 жылғы 27 қарашадағы № 264 «Түркістан облысы бойынша кен іздеушілікке арналған аумақтарды айқындау туралы» қаулысына өзгеріс енгізу туралы» Түркістан облысы әкімдігінің қаулы жобасы.

Сөз облыстық кәсіпкерлік және өнеркәсіп басқарма басшысы **Нүржігіт Назарбекұлы Мырзахметовқа** берілді. *(Баяндама қосымша тіркеледі)*

Баяндама аяқталдыНүржігіт Назарбекұлынасұрақтар бола ма?

Сұрақтар болмаса Түркістан облысы әкімдігінің 2019 жылғы 27 қарашадағы № 264 «Түркістан облысы бойынша кен іздеушілікке арналған аумақтарды айқындау туралы» қаулысына өзгеріс енгізу туралы» Түркістан облысы әкімдігінің қаулы жобасына келісім беруді ұсынды.

Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

Кім қарсы? Жоқ

Кім қалыс қалды? Жоқ

Қабылданды.

**Түркістан облыстық Қоғамдық кеңесі ШЕШІМ ЕТТІ:**

Түркістан облысы әкімдігінің 2019 жылғы 27 қарашадағы № 264 «Түркістан облысы бойынша кен іздеушілікке арналған аумақтарды айқындау туралы» қаулысына өзгеріс енгізу туралы» Түркістан облысы әкімдігінің қаулы жобасына келісім берілсін.

**7. Күн тәртібіндегі жетінші мәселе** Түркістан облысы әкімдігінің 2022 жылғы 7 ақпандағы № 20 «Түркістан облысы аумағында бұқаралық ақпарат құралдарында мемлекеттік ақпараттық саясатты жүргізу үшін сатып алынатын көрсетілетін қызметтердің құнын айқындау әдістемесін бекіту туралы» Түркістан облысы әкімдігінің қаулы жобасы.

Сөз облыстық Қоғамдық даму басқармасының басшысы **Аңсар Жаңабайұлы Өсербаевқа** берілді. *(Баяндама қосымша тіркеледі).*

Баяндама аяқталды Аңсар Жаңабайұлына сұрақтар бола ма?

Сұрақтар болмаса Түркістан облысы әкімдігінің 2022 жылғы 7 ақпандағы № 20 «Түркістан облысы аумағында бұқаралық ақпарат құралдарында мемлекеттік ақпараттық саясатты жүргізу үшін сатып алынатын көрсетілетін қызметтердің құнын айқындау әдістемесін бекіту туралы» Түркістан облысы әкімдігінің қаулы жобасына келісім беруді ұсынды.

Кімде-кім осы ұсыныс қабылдансын десе, Қоғамдық кеңес мүшелерінің дауыс беруін сұрады.

Кім қарсы? Жоқ

Кім қалыс қалды? Жоқ

Қабылданды.

**Түркістан облыстық Қоғамдық кеңесі ШЕШІМ ЕТТІ:**

Түркістан облысы әкімдігінің 2022 жылғы 7 ақпандағы № 20 «Түркістан облысы аумағында бұқаралық ақпарат құралдарында мемлекеттік ақпараттық саясатты жүргізу үшін сатып алынатын көрсетілетін қызметтердің құнын айқындау әдістемесін бекіту туралы» Түркістан облысы әкімдігінің қаулы жобасына келісім берілсін.

**Облыстық Қоғамдық**

**кеңестің төрағасы Б.Жылқышиев**

**Облыстық Қоғамдық**

**кеңестің хатшысы Ұ.Әзімова**